Lav et referat af nedenstående tekst:

Tekst:
Dansk Folkeparti har egentlig haft et strålende valg - når man ser på hvor mange tidligere medlemmer, de fik i Folketinget. Men hvor mange af de andre tidligere DF'ere har beholdt deres mandat i et andet parti - hvad enten der var tale om Folketing, regions- eller byråd, skiller Kim Edberg (NB) sig ud. Det gjorde nordjyden tirsdag. Her bragede han nemlig i Folketinget for sit nye parti. Det skete som den nordjyske kandiat, der af de nyvalgte scorede klart flest stemmer. 5218 blev det til. - Jeg har fået et skidegodt valg. Nu er jeg meget nordjyde, så det er svært at blive helt højrøvet over, siger hovedpersonen selv dagen efter dagen derpå. Han endte også i top 10 blandt alle de 21 nye nordjyske medlemmer 'på Tinge.' Siger tingene ligeud Noget af forklaringen på succesen er hans bramfrihed og en hulens klar profil på de sociale medier, hvor han ofte harcellerer på sin Facebook-profil. Netop den bramfri tone bemærkes - og anerkendes - også hos konkurrenten i valgkampen, Per Larsen (K). Nu skal de være kolleger på Borgen: - Nye Borgerlige har satset på Kim. Jeg har mødt ham mange gange. Han er en fantastisk kommunikator. Der er ikke en masse omsvøb og det tror jeg godt folk kan lide, lyder rosen fra Per Larsen. - Jeg siger tingene, som jeg ser dem. Sådan er jeg som menneske og jeg har fået rigtig mange følgere på min Facebook, så jeg tror det er det, siger hovedpersonen selv. Også andetsteds skiller eks-DF'eren sig ud. For da Kim Edberg skiftede parti meddelte han, at pladsen i Rebild Kommunes byråd burde tilfalde den næste på DFs liste - og altså ikke bare overgå til ham selv og Nye Borgerlige. Det er sket med en argumentation om, at vælgerne jo stemte på dem, skrev TV2 Nords politiske analytiker Søren Wormslev dengang. I vælten for et år siden For præcis et år siden var han også i vælten. Dengang for noget knap så succesfuldt. Den daværende kandidat til Regionsrådet - hvor han blev valgt ind få uger senere - blev beskyldt for at slå plat på en handicappet dreng. På Nye Borgerliges årsmøde holdt han en lang og meget berørt tale om 10-årige Victor med muskelsvind, som han "havde talt med." Men han havde aldrig mødt ham, viste det sig. Nu venter en masse nye ansigter på Christiansborg, hvor den 49-årige nordjyde overvejer at flytte over. Pendlertilværelsen mellem Nordjylland og magtens højborg er svært forenelig, forudser han. Og det er ikke entydigt dårligt nyt i hjemmet i Nørager. - Gitte påstår hun glæder sig meget til jeg kun skal være hjemme i weekenderne, slutter han.

Referat:
Åbenmundet og sin egen. Tirsdag blev han stemmesluger.